آوروپا بیرلیگی‌نین خاریجی سیاست و تهلوکه‌سیزلیک مسئله‌لری عالی نوماینده‌سی جوزپ بورل آوروپا بیرلیگی-نین 2022-جی ایلده سوریه-لیلره علاوه 1 میلیارد یورو بودجه آییردیغینی آچیقلاییب.
بورل بلژیک-ین پایتاختی بروکسل-ده آلتینجی دفعه تشکیل ائدیلن "سوریه و بولگه‌نین گله‌جگینه دستک کنفرانسی"نین آچیلیشیندا چیخیش ائدیب.
بورل "رژیم بؤلگه‌لری ده داخیل اولماقلا سوریه-ده اها‌لی‌نین 90 فایزی یوخسوللوق ایچینده یاشاییر. اها‌لی‌نین 60 فایزی‌نین ارزاق تهلوکه‌سیزلیگی یوخ‌دور. اینسان‌لار نؤوبتی یاردیمین هارا‌دان گله جگینی بیلمیرلر. روسیانین 24 فوریه ده اوکراینا‌داکی محاربه‌سی ارزاق و انرژی قیمت‌لرینی آرتیرا‌جاق و سوریه-ده وضعیت داها دا پیس‌لشه‌جک" دئییب.
بورل تورکیه، لوبنان، اوردون، میصر وعراق کیمی سوریه-لیلری قبول ائدن اؤلکه‌لرین اوزرینه دوشن یوکون آغیر اولدوغونو بیلدیریب:
"اومید ائدیریک کی، بو اؤلکه‌لرده‌کی سوریه-لیلر کؤنول‌لو، داوام‌لی، تهلوکه‌سیز و لیاقتله اؤز ائولرینه قاییدا‌جاق‌لار".
آوروپا بیرلیگی-نین کئچن ایل 2022-جی ایلده سوریه-لیلر اوچون 560 میلیون یورو آییردیغینی خاطیرلا‌دان بورل "2022-جی ایل اوچون علاوه 1 میلیارد یورو آییردیغیمیزی اعلان ائتمک‌دن ممنونام" ایفاده‌سینی ایشله‌دیب.
آوروپا بیرلیگی نوماینده‌سی بیان ائدیب کی، بیرلیک 2023-جو ایلده سوریه و بولگه اؤلکه‌لرینده‌کی سوریه-لیلره داها 1 میلیارد 560 میلیون یورو دستک وئره‌جک.
کئچن ایلکی کنفرانسدا سوریه-لیلر اوچون 5،3 میلیارد یورو (6،4 میلیارد دو‌لار) آیریلیب.
6 ایلدیر بروکسل-ده کئچیریلن سوریه ایله باغلی توپلانتی‌لار آوروپا بیرلیگی و بیرلشمیش میللت‌لر تشکیلاتی‌نین (بمت) بیرگه تشکیلاتچی‌لیغی ایله کئچیریلیر و سوریه-لیلر اوچون مالیه یاردیمی عهده ‌لیک‌لری گؤتورولور.
حکومت‌لرین، اولوسلار آراسی و بولگه‌سل تشکیلات‌لارین، وطنداش جمعیتی نوماینده‌لری‌نین ایشتیراک ائتدیگی توپلانتیدا تورکیه-نی خاریجی ایشلر ناظیری‌نین معاوینی سفیر صدات اؤنال تمثیل ائدیر.
